**О Б Щ И Н С К И С Ъ В Е Т - Б О Р О В А Н**

3240 Борован, ул. „Освобождение" №1, тел.: (09147) 9404,

www. borovan.bg; obs-borovan@abv.bg


**П Р О Т О К О Л**

 **№ 1**

Днес**, 30.01.2025 г**. /четвъртък/, в Заседателната зала на Общински съвет – Борован, ул.“ Освобождение“ №1 се проведе заседание на **Обща комисия** към Общински съвет - Борован, мандат 2023 – 2027 г.

Заседанието започна в **13:00** часа.

Присъстват – 13 общински съветника.

**На заседанието присъстваха още:**

Иван Костовски – Кмет на Община Борован,

Таня Петкова – Секретар на Община Борован,

Цеца Петрова – Гл. експерт „Земи и гори“ към Община Борован,

Калинчо Костовски – Старши експерт „ОМП“.

На основание Решение на Областният оперативен щаб за борба с грип и остри респираторни заболявания за обявяване на грипна епидемия в област Враца за периода от 27.01.2025 г до 31.01.2025 г., във връзка с чл. 28 и чл. 28а от ЗМСМА, във връзка с чл. 48, ал. 1 от Правилника за организацията и дейността на Общински съвет – Борован, неговите комисии и взаимодействието му с общинската администрация, бе обявено, че настоящото заседание на Общата комисия към Общински съвет – Борован ще се проведе на **30.01.2025 г./**четвъртък/, от **13:00 ч.,** **при закрити врати** – без присъствие на външни лица и граждани, само общинските съветници и служители на общинската администрация.

Заседанието се откри и се ръководи от Председателя на ОбС - Борован Ивайло Букерешки, в съответствие с чл. 52, ал. 1 от Правилника за организацията и дейността на ОбС – Борован, неговите комисии и взаимодействието му с общинската администрация, мандат 2023 – 2027 г. /**Правилника**/.

**По т. 1 от дневния ред:** **Отчет на Ивайло Букерешки - Председател на ОбС – Борован, относно:** Дейността на Общински съвет – Борован и неговите комисии за второто шестмесечие на 2024 година.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

**По т. 2 от дневния ред:** **Информация от Илиян Буковски – Председател на МКБППМН – Община Борован, относно:** Годишен отчет на МКБППМН за периода 01.01.2024 г. – 31.12.2024 г.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

**По т. 3 от дневния ред: Информация от Иван Костовски – Кмет на Община Борован, относно:** Дейността по защитата на населението при бедствия и аварии в Община Борован през 2024 година.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

**По т. 4 от дневния ред: Годишен доклад от Илиян Буковски** – **За Кмет на Община Борован, съгласно Заповед № 24/ 17.01.2025 г., относно:** „Приоритетните дейности за намаляване риска от бедствия и аварии на територията на Община Борован, за които е необходимо финансиране през 2025 г.“

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

**По т. 5 от дневния ред: Предложение от Иван Костовски – Кмет на Община Борован, относно:**Определяне размера и местоположението на пасища, мери и ливади от общинския поземлен фонд за общо и индивидуално ползване за календарна 2026 година.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

Г-н И. Букерешки даде думата на г-н И. Костовски, който поясни, че предстои нов начин на разпределяне на пасища, мери и ливади; комисията ще бъде определена от Директора на Областна Дирекция по „Земеделие“ със заповед, ще има представители на Областна администрация, на Службата по земеделие – гр. Бяла Слатина, Кметове на населените места, а ще могат да присъстват и участниците в разпределението. Заявления ще се подават в Службата по земеделие - гр. Бяла Слатина, а не в Община Борован. Голям брой декари са необходими, а пасищата не стигат, животновъдите са ощетени. Г-н Костовски предостави част от информация според извършена справка, както следва:

* *Имот № ……, с площ 360.359 дка, МТП – пасища, мера - съществува при следното възстановяване: в имота има къщи и дворно място;*
* *Имот № ……, с площ 21.447 дка, с МТП – пасища, мера – представлява квартал от къщи и дворно място.*

Г-н Костовски заяви, че е любопитно как доста пасища попадат в имоти на хора и това създава пълна „неразбория“, и поясни, че когато декарите не стигат, за разпределението се отправя допитване до останалите общини за свободни места, а такива никога няма; сега вече ще се извършва „редукция“ – т.е., ще се намалят декарите на част ползвателите, за да се предоставят на ползватели, за които същите не достигат. Г-н Костовски добави, че експертът ще обясни как се е получило това объркване.

Г-жа Ц. Петрова поясни, че конкретно се говори за имоти – „проблемни пасища“ - в с. Добролево и в с. Нивянин, които, по информация от Областна Дирекция по Земеделие, попадат и в двата плана – в плана за регулация (затова има и къщи, и дворни места), и в този за земеразделяне, т.е. извън регулация; по този начин един и същи имот е вписан и в регулация, и извън регулация. Г-жа Петрова добави, че когато е изготвян Плана за земеразделяне, е изискана информация от техническа служба да укаже докъде стига регулацията, и информацията, с която същата е разполагала, е вписана в плана за регулация, останалите имоти са изнесени в извън регулация. Тъй като не е била точно установена контактната зона, има имоти, които се намират и в двата плана, разясни г-жа Петрова, като добави, че от разговор с архитект Нанков е известно, че тази зона би могла да бъде установена и дублажите в двата плана да бъдат „изчистени“.

Г-н Костовски добави, че пасищата ще бъдат давани не за стопанска година, а за календарна, и това е същността на разпределението, според новите изменения, които ще влязат от 2026 г.

Г-жа Петрова потвърди казаното от г-н Костовски и добави, че по този начин се отваря пазарният механизъм за наемната цена, която ще бъде определена между тази за средното рентно плащане за съответното землище, и тази в договорите, сключени по ДТП; по- високата от двете ще представлява наемната цена. Г-жа Петрова заяви, че процедурата ще се проведе сега, през 2025 г., а ще влезе в сила на 01.01.2026 г.

**По т. 6 от дневния ред: Докладни записки**

* **Докладна записка от Иван Костовски - Кмет на Община Борован, относно:** Предоставяне безвъзмездно за управление за срок от 10 /десет/ години на част от имот – публична общинска собственост, представляваща стая № 19 с площ от 11.82 кв.м. и стая № 20 с площ от 15.18 кв.м. на II-рия етаж на масивна двуетажна сграда „Счетоводство”, находяща се в УПИ I, кад. № 1565 в кв. 1 по плана на с. Борован, актувана с АПОС № 719/30.11.1994 г., за нуждите на Дирекция „Бюро по труда“ – Бяла Слатина, филиал Борован

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

* **Докладна записка от Иван Костовски – Кмет на Община Борован, относно:** План за действие на Община Борован за равенство, приобщаване и участие на ромите 2025 – 2027 г., в изпълнение на Стратегия на Област Враца за равенство, приобщаване и участие на ромите за периода 2021 – 2030 година.

Г-н И. Букерешки даде думата за мнения и становища.

Г-н П. Петров заяви, че Плана е предоставена таблица, според която има ромско население във всяко от населените места на Община Борован, като в с. Малорад са изчислени 70 %, а в с. Борован – 50%. Г-н Петров отправи запитване дали тази информация е достоверна, и означава ли това, че ако населението в с. Борован е около 2000 души, то 1000 от тях са роми.

Г-н И. Костовски в отговор заяви, че информацията е изтеглена от анализ, извършен от Областна администрация, не от Община Борован, и на базата на данните от този анализ е изготвена настоящата докладна записка; като обърна внимание на г-н Петров, че на страница 4 има друга таблица, която указва, че само 95 души са се определили като роми, които цифри вероятно са получени при преброяването, но същите са доста спорни.

Г-н Е. Червеняшки в обръщение към г-н Петров, заяви, че ако Петров посети с. Малорад, ще установи, че 10 български квартала „ги няма“; в махалата във всяка къща има по 10 души, а в българската къща – по двама, следвана от 2-3 празни къщи.

Г-н Костовски заяви, че това е видно и в с. Борован, но не е съвсем наясно как от Областна администрация са определили тези цифри.

* **Докладна записка от Иван Костовски – Кмет на Община Борован, относно:** Отчет за изпълнение на Програма за управление на Кмета на Община Борован, мандат 2023 – 2027 г., за периода от 06.11.2023 г. до 31.12.2024 г.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

* **Докладна записка от Илиян Буковски – ЗА Кмет на Община Борован, съгласно Заповед № 24/17.01.2025 г. на Кмета на Община Борован, относно:** Кандидатстване на Община Борован с проектно предложение „Реконструкция и рехабилитация на ул. „Никола Парапунов“ в с. Малорад, общ. Борован“ по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегически план за развитие на земеделието и селските райони на Република България за периода 2023-2027 г.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

* **Докладна записка от Илиян Буковски – ЗА Кмет на Община Борован, съгласно Заповед № 24/17.01.2025 г. на Кмета на Община Борован, относно:** Кандидатстване на Община Борован с проектно предложение „Реконструкция и рехабилитация на ул. „Ангел Бърдарски“ и ул. „Стефан Караджа“ в с. Малорад, общ. Борован“ по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегически план за развитие на земеделието и селските райони на Република България за периода 2023-2027 г.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

* **Докладна записка от Илиян Буковски – ЗА Кмет на Община Борован, съгласно Заповед № 24/17.01.2025 г. на Кмета на Община Борован, относно:** Кандидатстване на Община Борован с проектно предложение „Реконструкция на водопроводи от вътрешната водоснабдителна мрежа на с. Добролево“ по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегически план за развитие на земеделието и селските райони на Република България за периода 2023-2027 г.

Г-н Ивайло Букерешки даде думата за мнения и становища.

Г-н Е. Червеняшки отправи запитване към г-н Костовски защо не инвестира във водопроводната мрежа в с. Борован, където положението е окаяно, като заяви, че с. Добролево почти изцяло е снабдено с водоснабдителна мрежа.

Г-н Костовски, в отговор на г-н Червеняшки поясни, че ако общината бъде финансирана по това кандидатстване, в с. Добролево процесът ще бъде затворен на 100 %, тъй като предишното частично канализиране не е довършено. Г-н Костовски поясни също, че за с. Борован нещата са малко по- сложни; Общината очаква доклад от г-н Престойски, Управител на „ВиК“ ООД - гр. Враца, за да се установи в кои точки на с. Борован ще бъде извършена реконструкция на водопроводната мрежа, за да може Община Борован да подаде документите в изряден и достоверен вид, като се съобрази с намеренията на г-н Престойски. Докладът все още не е готов, а програмният период е до 31.03.2025 г. (*става дума за обектите, описани и по трите последни докладни записки-Бел.Прот.И.А.*); г-н Костовски се опасява, че може общината да пропусне срока за подаване на документите, а финансовите средства никога не стигат за всички; добави също, че се надява Община Борован да получи финансиране по тези предложения, и заяви, че ако това стане, всичко, което е заложено, ще бъде извършено.

Г-н Костовски заяви, че е подписал 7 споразумения с МРРБ, в които е заложено канализиране на с. Борован, и ако общината успее да направи „първата крачка“, ползвайки правото си да бъде допусната до първоначално финансиране в размер на 20 %, след тази „проверка“ за извършване на канализиране с тези 20%, ще има възможност да кандидатства за още 1,8 млн. лв., които да бъдат насочени за канализиране на територията на село Борован. Г-н Костовски се надява дотогава г-н Престойски да е изпратил документите, за да стане ясно къде той ще извърши своето канализиране, и по този начин да се избегне риска от двойно финансиране. Г-н Костовски е съгласен, че положението в с. Борован относно водоснабдителната мрежа е окаяно, като добави, че получава оплаквания от хора за състоянието на улиците, които са разбити, след извършването на ремонти от „ВиК“.

Г-н Костовски заяви, че държавата извършва разпределянето към всяка една община по начин, по който преценява; а каквито възможности съществуват за Община Борован, общинска администрация изготвя документите и кандидатства, за да може, ако получи финансиране, да извърши и дадена дейност.

* **Докладна записка от Иван Костовски – Кмет на Община Борован, относно:** Приемане на Общински план за младежта на Община Борован за 2025 година.

Г-н И. Букерешки съобщи, че тази докладна записка е нова, постъпила е на следващия ден, след като са били изпратени материалите на общинските съветници; на заседанието на ОбС – Борован в 14:00 ч. днес ще се реши дали същата ще влезе в дневния ред.

**По т. 7 от дневния ред: Организационни.**

**По т. 8 от дневния ред: Молби.**

Не са постъпили молби от общинските съветници.

**По т. 9 от дневния ред: Питания.**

Не постъпиха питания от страна на общинските съветници.

Поради изчерпване на дневния ред, заседанието бе закрито в 13:24 часа.

**ИВАЙЛО БУКЕРЕШКИ**

*Председател на Общински съвет - Борован*

Изготвил: И. Александрова

*Гл. специалист към Общински съвет - Борован*